Държавен вестник, бр. 104, 2018 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  104
На лицевата страна на банкнотата са изобра-
зени: портрет на писателя Алеко Константинов; 
фигури и елементи, свързани с туристическото 
движение в България; заглавната страница на 
пътеписа „До Чикаго и назад“; вертикални 
текстове „Алеко Константинов“ и „1863 – 1897“; 
номиналната стойност на банкнотата с цифри 
и думи.
Знак за незрящи граждани – релефно изобра-
жение на триъгълник, сочещ надолу, и разположен 
под него правоъгълник, чиято основа е по-късата 
страна, отпечатани в долния десен ъгъл на ли-
цевата страна на банкнотата.
Допълнителен знак за незрящи гражда-
ни – състои се от релефни линии – 5 дебели и 
6 тънки, разположени под ъгъл на двете къси 
страни на банкнотата.
На обратната страна на банкнотата са изобра-
зени елементи, свързани с живота и творчеството 
на писателя Алеко Константинов, и е обозначена 
номиналната стойност на банкнотата с цифри 
и думи.
Предупредителен текст „За подправка винов-
ните се наказват съгласно закона“ е отпечатан 
в горния ляв ъгъл на обратната страна на банк-
нотата.
Защитни елементи:
Материал – висококачествена банкнотна хар-
тия, тонирана в зелен цвят, с вградени трицветни 
влакънца, видими при осветяване с ултравиоле-
това светлина (365 нанометра); с лаково покритие 
след отпечатване.
На лицевата страна на банкнотата: 
Релефен печат – отпечатани са портрет на 
Алеко Константинов, текстовете „БЪЛГАРСКА 
НАРОДНА БАНКА“ и „СТО ЛЕВА“, заглавната 
страница на пътеписа „До Чикаго и назад“, пока-
ната за учредяване на Българския туристически 
съюз и годината на емисията „2018“.
Холограмна лента – разположена вляво на 
банкнотата, с оптични ефекти (от горе на долу):
– редуващи се при промяна на ъгъла на на-
блюдение изображения на еделвайс и профил на 
Алеко Константинов; 
– цветен холограмен портрет на Алеко Кон-
стантинов;
– детайл от паметник на Алеко Константи-
нов, променящ цвета си от смарагдовозелено 
към сапфиреносиньо при промяна на ъгъла на 
наблюдение;
– динамичен шахматен ефект с промяна на 
цвета от смарагдовозелено към сапфиреносиньо 
при промяна на ъгъла на наблюдение и обемно 
триизмерно изображение на числото „100“.
Мастило с оптичен ефект – числото „100“ в 
долната дясна част е отпечатано с променящо 
цвета си мастило с динамичен шахматен ефект, 
което при промяна на ъгъла на наблюдение се 
променя от смарагдовозелено към сапфирено-
синьо.
Воден знак – наблюдава се при поставянето 
на банкнотата срещу източник на светлина и 
се състои от полутоново изображение с висока 
резолюция на портрета на Алеко Константинов 
от лицевата страна на банкнотата и контрастно 
изображение на инициалите „БНБ“. Изображе-
нието се наблюдава и от обратната страна на 
банкнотата.
Регистър на проглед – правоъгълно шахматно 
поле, разположено в средата в дясната половина 
на банкнотата, в което при поставянето є срещу 
източник на светлина се вижда числото „100“. 
Изображението се наблюдава и от обратната 
страна на банкнотата.
Скрит образ – в горния край, отляво на хо-
лограмната лента, при наблюдение под ъгъл се 
появява изображение на числото „100“.
Микротекст – хоризонтални линии с текст 
„АЛЕКО КОНСТАНТИНОВ“, годините „1863 
1897“ и „СТО ЛЕВА 100 ЛЕВА“ във фона вляво 
от портрета, две вертикални линии вдясно от 
портрета с текст „АЛЕКО КОНСТАНТИНОВ“.
Флуоресценция – при осветяване с ултра-
виолетова светлина (365 нанометра) в зоната 
вдясно на холограмната лента се появява иви-
ца, флуоресцираща в червено, състояща се от 
повтарящи се числа „100“ и изображения на 
еделвайс. Двата серийни номера, дясната по-
ловина на еделвайса, регистърът на проглед и 
подписите на управителя и на главния касиер 
флуоресцират в зелено.
Инфрачервенo изображение – при наблюдение 
с устройство, снабдено с инфрачервен филтър 
(850 нанометра), e видима само горната част на 
портрета на Алеко Константинов, разделен по 
диагонал, число „100“, серийните номера, зна-
ците за незрящи граждани и горната половина 
от надписа „БЪЛГАРСКА НАРОДНА БАНКА“.
На обратната страна на банкнотата:
Осигурителна нишка – вградена в хартията, 
частично излизаща на сектори от обратната стра-
на, със светъл повтарящ се текст „БНБ 100“ и с 
динамичен шахматен ефект, променяща цвета си 
от смарагдовозелено към сапфиреносиньо. Изоб­
ражението на повтарящия се текст „БНБ 100“ 
се чете от лицевата страна при поставянето на 
банкнотата срещу източник на светлина.
Микротекст – сакото на Алеко Константинов 
е изцяло запълнено с микротекст.
Флуоресценция – при осветяване с ултравио-
летова светлина (365 нанометра) – орнамент от 
паметника на Алеко Константинов, часовникът 
и заглавната страница на книгата „Бай Ганьо“ 
флуоресцират в червено. Изображението на Алеко 
Константинов в профил флуоресцира в синьо, а 
еделвайс и две изображения на числото „100“ 
флуоресцират в жълто-зелено.
2. Банкнотите с номинална стойност 100 лв., 
емисия 2003 г., продължават да бъдат в обраще-
ние заедно с банкнотите с номинална стойност 
100 лв., емисия 2018 г.
Управител: 
Д. Радев
10450